Ma di ttnaṣfa n lqeṛn wis 19, tasekla taqbaylit tbeddel udem tegga asurrif ɣer tira deg wassmi i d-yekcem umnekcam aṛumi; imi i d-yewwi fell-asen ad issinen ttexmam n ugdud aqbayli akken ad asen-yishil unekcum ɣer tmurt. Dɣa jemɛen-d akk ayen icudden ɣer tewsatin n tsekla-agi ama d inzan ama d tamedyazt ama d timucuha. Adlis amenzu yessaskel-it d ameɣnas aṛumi Hanoteau deg useggas n 1858 isemma-as Essai de grammaire Kabyle ifṛeq-it d iḥricen tamedyazt, tamacahut...atg. Llan diɣ yimrabḍen iṛumyen d imsiskilen niḍen i iqedcen deg wannar-agi, gar-asen J. M. Dallet d H.Genevois d nutni id inemhalen n F.D.B1.